Et '''database'''-system gør det muligt, at gemme en større mængde af [[information]] på en form, så informationen er maskinel omkostningslet at tilgå og opdatere. I modsætning til [[data (datalogi)|data]], der er gemt i en [[fil (dataobjekt)|fil]] kan flere [[computerprogram]]mer opdatere de samme data uden information tabes på grund af overskrivninger. Et andet mål er at adskille programmerne bedre fra lagringen af data, således at man kan tilføje felter til databasen uden nødvendigvis at skulle rette en masse programmer. Evt. kan en recompilering være nødvendig. Programmer, der skal bruge de nye data, skal naturligvis rettes. Endelig kan man med specielle ''views'' begrænse adgangen til visse oplysninger, både for læsning og for opdateringer, til bestemte programmer og bestemte brugere.
Biblioteks-_og_informationsvidenskab Kultur Videnskab Humaniora Ledelse